Diari Oficial de la Generalitat Valenciana


Sumari del DOGV 8091, del 25-07-2017 (2017/6414)

RESOLUCIÓ de 12 de juliol de 2017, del director general de Relacions amb les Corts, per la qual es publica el conveni marc entre la Generalitat, a través de la Conselleria d'Hisenda i Model Econòmic, i la Universitat d'Alacant per a la creació de la Càtedra Transformació del Model Econòmic.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8091

Data del DOGV
:   25-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6414


Data del document
:   12-07-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 12 de juliol de 2017, del director general de Relacions amb les Corts, per la qual es publica el conveni marc entre la Generalitat, a través de la Conselleria d'Hisenda i Model Econòmic, i la Universitat d'Alacant per a la creació de la Càtedra Transformació del Model Econòmic. [2017/6414]  
La Generalitat, a través de la Conselleria d'Hisenda i Model Econòmic, i la Universitat d'Alacant han subscrit, el dia 3 de juliol de 2017, el conveni marc per a la creació de la Càtedra Transformació del Model Econòmic, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 12 de juliol de 2017 i número 878/2017, procedeix la publicació en el Diari Oficial de la Generalitat Valenciana del conveni esmentat, que figura com a annex d'aquesta resolució.  
  
València, 12 de juliol de 2017.- El director general de Relacions amb les Corts: Antonio Torres Salvador.  
  
  
Conveni marc per a la creació   
de la Càtedra Transformació del Model Econòmic  
  
Alacant, 3 de juliol de 2017.  
  
D'una part, Vicent Soler i Marco conseller d'Hisenda i Model Econòmic, en virtut del nomenament per mitjà del Decret 8/2015, de 29 de juny, del president de la Generalitat, pel qual nomena vicepresidenta, consellers, secretària i portaveu del Consell, en nom i representació d'aquesta i expressament facultada per aquest acte per l'Acord del Consell de data 9 de juny de 2017.  
I d'una altra, Manuel Palomar Sanz, en qualitat de rector de la Universitat d'Alacant, nomenat pel Decret 57/2016, de 13 de maig, del Consell, i en virtut de les atribucions que li vénen conferides per l'article 64.h dels Estatuts de la Universitat d'Alacant, aprovats pel Decret 25/2012, de 3 de febrer, del Consell.  
Les parts, en la representació que respectivament exerceixen, es reconeixen conjuntament competència i capacitat per a subscriure aquest conveni, i a aquest efecte  
  
EXPOSEN  
1. Que ambdós entitats tenen objectius i interessos en els camps formatiu, científic, tecnològic i cultural.  
2. Que la Conselleria d'Hisenda i Model Econòmic manifesta l'interés a reclamar i col·laborar en activitats formatives, d'investigació aplicada i de transferència del coneixement en el territori valencià.  
  
3. Que la Universitat d'Alacant (d'ara en avant la UA) està interessada a col·laborar amb la Conselleria en el desenvolupament d'aquest tipus d'iniciatives, mitjançant la realització de programes formatius, culturals i de projecció territorial, així com activitats de consultoria i assistència que puguen tindre rellevància per al seu desenvolupament.  
4. La creació de la Càtedra Transformació Model Econòmic té com a finalitat convertir-se en el nucli central des del qual analitzar, investigar i difondre les temàtiques relacionades amb la necessària transformació del sistema productiu valencià cap a un model més equitatiu, territorialment equilibrat i sostenible.  
A partir del treball d'ambdues institucions es podran generar sinergies que permeten avanços en la transformació del model econòmic valencià i que els esmentats avanços siguen transmesos a la societat tant per al seu coneixement com per a la seua implicació i aportació.  
5. La càtedra realitzarà una labor centrada en la potenciació de seminaris, jornades, conferències i publicacions d'alt nivell l'objectiu dels quals serà la investigació especialitzada i la difusió pública dels seus avanços dins d'un marc d'anàlisis, possibilitant una major participació social i un estudi rigorós de les decisions a prendre per part de la Conselleria.  
6. La finalitat, per tant, és aconseguir que la Càtedra Transformació Model Econòmic siga un enllaç decisiu i funcional entre l'activitat educativa i investigadora de les universitats.  
7. Tenint en compte el que s'ha exposat anteriorment, la UA i la Conselleria estimen oportú formalitzar el present conveni, d'acord amb les següents,  
  
CLÀUSULES  
  
Primera. Objecte del conveni  
Complint els objectius anteriors, és objecte del present conveni la creació per la Universitat de la Càtedra Transformació Model Econòmic com una plataforma acadèmica que pretén la reflexió entorn de temes relacionats amb la transformació del actual model econòmic valencià, així com la divulgació i la transferència del coneixement vinculat a aquesta temàtica i determinar el marc de col·laboració entre la Conselleria i la Universitat d'Alacant en el foment del coneixement i difusió d'un nou model econòmic per a la Comunitat Valenciana.  
  
El desenvolupament de les esmentades activitats serà dut a terme a través de la Facultat de Ciències Econòmiques i Empresarials. Així mateix, en funció dels projectes concrets realitzats per la Càtedra, podran col·laborar en aquests, altres centres, departaments i instituts.  
  
Segona. Activitats de la Càtedra  
A fi de complir als objectius definits en la clàusula anterior la Càtedra Transformació Model Econòmic desenvoluparà, entre altres, les activitats següents:  
  
a) Activitats de divulgació i transferència de coneixement en càtedres  
- Realització de jornades de divulgació tècnica i tecnològica.  
- Publicacions sobre temes d'interés en l'àmbit de la Càtedra.  
- Promoció en esdeveniments científics, tècnics i artístics.  
- Organització d'exposicions i promoció d'activitats culturals.  
  
- Divulgació de les activitats de la Càtedra.  
- Conferències, seminaris i tallers.  
  
b) Activitats d'investigació i desenvolupament en càtedres  
- Desenvolupament de línies d'investigació conjunta.  
- Cooperació per a aconseguir projectes d'investigació en àmbit valencià, espanyol i europeu.  
- Suport en la realització de tesis doctorals en l'àrea de coneixement de la Càtedra.  
- Realització de treballs d'investigació.  
- Promoció de trobades nacionals i internacionals d'experts en l'àrea d'interés de la Càtedra.  
- Estudis de temes ambientals, socials i econòmics en el àmbit del desenvolupament sostenible d'interés per a la Càtedra.  
  
I qualsevol altra activitat que la Comissió de Seguiment de la Càtedra considere d'interés i acorde, dins de les disponibilitats econòmiques de la Càtedra i dels fins que constitueixen l'objecte del present conveni.  
  
Les activitats que es desenvolupen a l'empara de la Càtedra quedaran subjectes a la normativa de la UA  
  
Tercera. Obligacions econòmiques  
La Conselleria d'Hisenda i Model Econòmic finançarà les assenyalades activitats amb una aportació anual prevista en els Pressupostos de la Generalitat de l'exercici corresponent. L'aportació econòmica s'establirà en cada conveni concret.  
  
Quarta. Convenis i acords singulars  
Per a l'exercici d'activitats específiques contemplades en la clàusula segona d'aquest conveni, les parts subscriuran els oportuns convenis o acords singulars.  
  
Cinquena. Òrgan mixt de seguiment i control  
Per al compliment dels compromisos i seguiment de la marxa del conveni es constituirà una comissió de seguiment. Estarà integrada per dos representants de la Universitat, dos de la Conselleria i el rector de la Universitat. Es constituirà en el termini de 15 dies a partir de l'entrada en vigor del present conveni i es reunirà sempre que siga sol·licitat per alguna de les parts firmants.  
La comissió vetlarà pel bon compliment del present conveni, i per a això podrà aprovar les directrius que el desenvolupen i resoldre els conflictes que puguen sorgir entre les parts.  
Una còpia de les actes, acords o informes que, si és el cas, emeta la comissió de seguiment, en el desplegament i execució de les funcions que tinga assignades serà remesa a la Secretaria Autonòmica de Model Econòmic i Finançament.  
  
Sisena. Ubicació i seu  
Les activitats objecte del conveni referent a la Càtedra Transformació Model Econòmic es realitzaran en la seu de les instal·lacions pròpies de la UA o en qualsevol altre espai determinat de comú acord per ambdós institucions.  
  
Setena. Data d'inici de l'eficàcia i termini de vigència  
El present conveni entrarà en vigor en el moment de la seua firma i la seua vigència serà de quatre anys computats des d'aquesta data, i es podrà prorrogar per període igual per acord unànime de les parts, que es produirà, si no es denuncia el present conveni, en qualsevol moment abans de la finalització del termini de vigència previst.  
  
Huitena. Confidencialitat  
La confidencialitat i la publicació de resultats, es regularà, de mutu acord entre la Universitat i la Conselleria, per mitjà d'un conveni específic, si s'estima oportú.  
  
Novena. Extinció del conveni  
Les parts podran extingir de mutu acord el present conveni en qualsevol moment de la seua vigència.  
Així mateix, qualsevol de les parts podrà denunciar el present conveni comunicant-ho per escrit a l'altra part amb almenys dos mesos d'antelació a la data en què haja de donar-lo per acabat.  
  
Desena. Nomenament del director de la Càtedra  
El procediment per a nomenar la persona que dirigirà la Càtedra serà el següent: escoltada la proposta de la comissió, el rector de la Universitat d'Alacant realitzarà, si és el cas, el nomenamentque haurà de recaure necessàriament en un professor/a de la UA. Les seues funcions seran aquelles que determine la comissió mixta de conformitat amb la normativa de la UA.  
  
Onzena. Jurisdicció  
El present conveni té naturalesa administrativa i es regirà per les normes del dret administratiu, en cas de conflicte serà competent la jurisdicció contenciosa administrativa.  
  
I en prova de conformitat amb el que antecedeix, firmen per duplicat el present conveni en el lloc i la data en l'inici indicats.  
  
El conseller d'Hisenda i Model Econòmic: Vicent Soler i Marco.  
  
El rector de la Universitat d'Alacant: Manuel Palomar Sanz.